โสฬสชี้ช่วยน้ำท่วมกู้เงินเป็นหมื่นล้าน
เอสเอ็มอีแบงก์ คาดต้องอัดสินเชื่อฟื้นฟูผู้ประกอบการไม่น้อยกว่า 1 หมื่นล้านบาท
14 ต.ค. 2554

เอสเอ็มอีแบงก์ คาดต้องอัดสินเชื่อฟื้นฟูผู้ประกอบการไม่น้อยกว่า 1 หมื่นล้านบาท 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ประเมินว่า ธนาคารน่าจะใช้เงินสินเชื่อเพื่อช่วยเหลือผู้ประกอบการที่ได้รับผลกระทบจากน้ำท่วมสูงถึง 1 หมื่นล้านบาท เม็ดเงินที่คณะรัฐมนตรี (ครม.) อนุมัติเพื่อใช้ในมาตรการสินเชื่อฟื้นฟูเอสเอ็มอีหลังภัยพิบัติ 2,000 ล้านบาท ที่เปิดให้ยื่นคำขอกู้ตั้งแต่วันนี้ถึงวันที่ 31 ธ.ค. 2555 น่าจะไม่พอ
“โครงการนี้ให้กู้ได้สูงสุด 1 ล้านบาทต่อราย เพื่อใช้ปรับปรุง ซ่อมแซมกิจการ ผ่อนนาน 6 ปี แต่ 2 ปีแรกไม่ต้องชำระเงินต้น คิดดอกเบี้ย 6% ตลอดอายุสัญญา จึงน่าจะช่วยได้ระดับหนึ่ง” นายโสฬส กล่าว 
นายโสฬส กล่าวว่า ที่ผ่านมามีผู้ประกอบการยื่นขอเอกสารเพื่อขอสินเชื่อแล้ว 400 ล้านบาท ส่วนใหญ่เป็นพวกที่เจอปัญหาอุทกภัยในพื้นที่ จ.เชียงใหม่ ลำปาง กำแพงเพชร ส่วนพื้นที่ จ.พระนครศรีอยุธยา ลพบุรี นครสวรรค์ เชื่อว่าปัญหาจะยืดเยื้อกว่า เพราะข้าวของและสถานประกอบกิจการได้รับความเสียหายมาก บางแห่งอาจต้องหยุดกิจการ ทำให้ผู้ประกอบการต้องใช้สภาพคล่องที่มีอยู่ใช้จ่ายในชีวิตประจำวันไปจนอาจจะไม่เหลือเงินเก็บไว้ลงทุนใหม่
&amp;&lt;2288;